钦定古今图书集成/方舆汇编/职方典/第1255卷 > 常德府星野考 府志
## 钦定古今图书集成/方舆汇编/职方典/第1255卷 > 常德府星野考 府志

府总

《汉书》：“楚地，翼、轸分野。” 按《星经》，“翼二十二星，凡十九度；轸四星，凡十七度。” 陈卓云：“自张十七度至轸十一度，为楚之分野。” 张宿止十七度。蔡邕言起张十二度，费直亦言起张十二度，此盖指全楚分野而言。今江西、广西皆属翼、轸，古亦楚地也。《晋天文志》谓桂阳入轸六度，武陵入轸十度，零陵入轸十一度，其析丽颇详。《玉海》又云“武陵。”

入轸十一度，及他郡度数，俱各不同。所谓“毫厘之差” ，其以此也。

十二次舍鹑尾巳位

二十八宿翼轸

《星经》：“玉衡星，主荆州，北斗有七，一枢，二璇，三玑，四权，五衡，六闿阳，七瑶光。” 《广雅》云：“雍属璇，冀属枢，兖青俱属玑，徐扬俱属权，荆属衡，梁属闿阳，豫属瑶光，常德荆域属衡。候以丁卯日。”

五星属荧惑

荧惑主霍山、扬、荆、交州，又曰主楚。《汉书》：“吴楚之疆，候荧惑，凡考灾祥，视荧惑之所经行。”

三台属司命星

《天文志》：自张十七度至轸十一度为鹑尾，于辰在巳，楚之分野，属荆州。《史记注》：翼轸分野皆为鹑尾。《郑语》《周史》云：“楚重黎之后，黎为高辛氏火正。” 此鹑尾为楚之分星。荆州之星土也，在诸侯谓之分星，在九州谓之星土云。北斗属衡星。五车五星在毕东北。其西北大星曰天库，主太白，秦也。东北星曰天狱，主辰星，燕赵也。“东南星曰天仓” ，主岁星、鲁、卫也。中央星曰司空，主镇星，楚也。西南星曰卿，主荧惑魏也。

《宋志》：“三台六星为天阶，太乙蹑以上中下。上台为司命，主寿；中台为司中，主宗室；下台为司禄，主兵。又曰，上台上星主兖豫，下星主荆扬；中台上星主梁雍，下星主冀；下台上星主青，下星主徐。”

天市垣属西垣第二星

天市，东西各列十一星。“东垣曰宋、南海，燕；东海，徐、吴、越、齐；中山，九河，魏、赵；西坦曰韩、楚、梁、巴、蜀、秦、周、郑、晋；河间、河中。”

五车主司空星

《武陵县志》：“北斗星明，主天下昌。”

第五星不明，或变色，废正声，务淫乐。

翼星明礼乐兴

“星孛于鹑尾” ，荆域有变。

星孛于翼，近太微上将兵兴，有灾。

“星孛于轸” ，太白昼见，在轸，其地有兵。

日蚀在翼岁旱

岁星蚀月在翼，楚地饥。

太白犯轸荆楚有兵

辰星守轸岁水

荧惑色赤，循执，天下又安，年谷顺成。若变色则灾。

荧惑犯岁星，在翼，《岁》旱。

岁星、太白、辰星聚轸，兵兴灾。

《三台星》明，上下和，法令平。

“天市中星众润泽” ，岁丰。

白气贯北斗大风

黑云气，贯翼轸荆楚水。

五车司空星明，其地岁丰，仓廪实。